**հիմնավորոՒՄ**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 6-ի թիվ 1402-Ա որոշման մեջ փոփոխություն կատարելու մասին» որոշման նախագծի ընդունման

**Իրավական ակտի ընդունման անհրաժեշտություն**

**Սույն որոշման նպատակն է** Հյուսիս-հարավ ճանապարհային միջանցքի ներդրումային ծրագիր- Ծրագիր 2-ի (այսուհետ՝ Ծրագիր) շրջանակներում ապամոնտաժված երկաթբետոնե T-աձև կոնստրուկցիաները հանել ՀՀ պաշտպանության նախարարությանը ամրացվող գույքի կազմից:

**Կարգավորման հարաբերությունների ներկա վիճակը և առկա խնդիրները**

ՀՀ կառավարության 2018 թվականի դեկտեմբերի 6-ի թիվ 1402-Ա որոշմամբ (այսուհետ՝ Որոշում) ՀՀ պաշտպանության նախարարությանը ամրացվող գույքի ցանկում, ի թիվս այլնի, ընդգրկված են Ծրագրի շրջանակներում ապամոնտաժված 5\*0.6\*0.8մ չափի 20 հատ երկաթբետոնե T-աձև կոնստրուկցիաներ:

Որոշմամբ ՀՀ պաշտպանության նախարարությանը հանձնվող գույքի ուսումնասիրման ընթացքում ՀՀ պաշտպանության նախարարության ներկայացուցիչները գտել են, որ երկաթբետոնե T-աձև կոնստրուկցիաները գտնվում են օգտագործման համար ոչ պիտանի վիճակում, ուստի հրաժարվել են ընդունել տվյալ գույքը: Նշվածով պայմանավորված՝ Որոշման հավելվածում նշված գույքային միավորները հանձնվել են ՀՀ պաշտպանության նախարարությանը, բացառությամբ երկաթբետոնե T-աձև կոնստրուկցիաների :

Ելնելով վերոգրյալից՝ նախագծով առաջարկվում է երկաթբետոնե T-աձև կոնստրուկցիաների հանել ՀՀ պաշտպանության նախարարությանը ամրացվող գույքի կազմից:

**Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագիծը 2021 թվականի պետական բյուջեում լրացուցիչ ֆինանսական միջոցների անհրաժեշտություն և պետական բյուջեի եկամուտներում և ծախսերում փոփոխություններ չի առաջացնում:

**Իրավական ակտի կիրարկման դեպքում ակնկալվող արդյունքը**

Նախագծի ընդունման արդյունքում Որոշմամբ ՀՀ պաշտպանության նախարարությանն ամրացվող և Որոշման հիման վրա ՀՀ պաշտպանության նախարարությանը փաստացի հանձնված գույքի կազմը կհամապատասխանեցվի միմյանց: